
Приложение № 2 към чл. 6 (Изм. - ДВ, бр. 3 от 2006 г., изм. и доп. - ДВ, бр. 3 от 2011 г., изм. и доп. - ДВ, бр. 12 от 2016 г., в сила от 12.02.2016 г., изм. - ДВ, бр. 3 от 2018 г., изм. - ДВ, бр. 31 от 2019 г., в сила от 12.04.2019 г.) на Наредба за условията и реда за извършване на оценка на въздействието върху околната среда (загл. Изм. – ДВ, бл. 3 от 2006 г.)
Информация за преценяване на необходимостта от ОВОС
          За инвестиционно предложение: Изграждане на Клетка №2 за твърди битови отпадъци (ТБО) към Регионален център за управление на отпадъците – Плевен, етап 2
I. Информация за контакт с възложителя:

от Д-р Валентин Христов, Кмет на Община Плевен
(име, адрес и телефон за контакт)
Пълен пощенски адрес: гр. Плевен, пл. „Възраждане“ №2
Телефон, факс и ел. поща (е-mail): 064 800 700, ел. поща: mayor@pleven.bg
Управител или изпълнителен директор на фирмата възложител: Д-р Валентин Христов, Кмет на Община Плевен

Лице за контакти: инж. Цветелина Иванова – Началник отдел „Екология”, тел. 064 881 213; ел. поща:  с.ivanova@pleven.bg
II. Резюме на инвестиционното предложение:
1. Характеристики на инвестиционното предложение:

а) размер, засегната площ, параметри, мащабност, обем, производителност, обхват, оформление на инвестиционното предложение в неговата цялост;

Предложението предвижда разширяване на съществуващия Регионален център за управление на отпадъците – Плевен. Към настоящия момент депонирането на неопасни отпадъци се извършва в Клетка №1 на Регионалния център. След изчерпване на нейния капацитет, тя ще се рекултивира, а в непосредствена близост до нея ще се изгради Клетка №2. Мястото за изграждане на Клетка №2 е отредено при първоначалната реализация на регионалния център. Новата клетка, която ще се изгради, ще бъде с площ около 44 дка.
б) взаимовръзка и кумулиране с други съществуващи и/или одобрени инвестиционни предложения;
              Клетка №2 ще бъде изградена като част (етап 2) от Регионална система за управление на отпадъците – Плевен, която е в експлоатация съгласно Разрешение за ползване № СТ-05-1931/ 30.10.2015г. от ДНСК и Комплексно разрешително: КР № 304-НО-ИО-А2/ 2021г.

в) използване на природни ресурси по време на строителството и експлоатацията на земните недра, почвите, водите и на биологичното разнообразие;

 При изграждане на Клетка №2 ще бъде използвана съществуващата електрозахранваща мрежа в центъра. Не се предвижда изграждане на нови трасета. По време на строителството няма да се използват природни ресурси.
               Вода за питейно-битови и производствени нужди е осигурена чрез изграден водопровод и сключен договор с ВиК оператор.
г) генериране на отпадъци - видове, количества и начин на третиране, и отпадъчни води;

               По време на строителството на обекта се очаква генериране и съхранение на земни маси и строителни отпадъци. Земните маси от почвения слой ще бъдат запазени и след приключване на строителството, ще бъдат използвани за запръстяване и рекултивация на клетките за отпадъци. Генерираните отпадъци ще бъдат третирани съгласно Закона за управление на отпадъците. Отпадъците, генерирани при реализация на инвестиционното предложение, ще бъдат предадени на лица по чл. 35 от Закона за управление на отпадъците.
                 Образуваните отпадъци по време на експлоатацията на Регионалния център се събират, съхраняват, транспортират и обезвреждат съгласно условията на Комплексно разрешително № КР № 304-НО-ИО-А2/ 2021г.
д) замърсяване и вредно въздействие; дискомфорт на околната среда;

                 При експлоатацията на съоръженията в Регионален център за управление на отпадъците - Плевен съществува опасност от възникване на инциденти от пожари, експлозии от изтичане на биогаз, пробиви на изолиращите екрани на клетката за битови отпадъци, поява на лоши миризми. Възникването на пожари е предимно по субективни причини – непредпазливост при пушене, депониране на неугасена сгурия, използване на запалителни средства. Важно условие за предотвратяването им е редовното запръстяване и уплътняване. Пожарите, които възникват на депата за битови отпадъци в голямата си част са повърхностни и могат да се угасят с подръчни средства. При пожари, възникнали в дълбочина може да се изкорени ядрото на огъня и да се изхвърли върху изолиран с пръст негорим участък.

                  Лошите миризми се отстраняват чрез запръстяване на отпадъците. Борбата с гризачите и насекомите се води чрез провеждане на специализирани дезинсекционни и дезакаризационни мероприятия.

                  Регионалният център за третиране на отпадъци на общините: Плевен, Долна Митрополия, Долни Дъбник, Пордим, Искър и Гулянци в землището на с. Буковлък и с. Опанец Община Плевен е инсталация, която не подлежи на оценка на риска от голяма авария. Не е необходимо да се въвежда система за предотвратяване на големи аварии с опасни вещества или за ограничаване на последствията от тях, за живота и здравето на хората и за околната среда
е) риск от големи аварии и/или бедствия, които са свързани с инвестиционното предложение;

               При реализацията на инвестиционното предложение съществува риск от инциденти в границите на нормалния риск, както при всяка друга дейност. Не се предполага риск от възникване на аварии.
ж) рисковете за човешкото здраве поради неблагоприятно въздействие върху факторите на жизнената среда по смисъла на § 1, т. 12 от допълнителните разпоредби на Закона за здравето.

              Характерът на предвидените дейности, свързани с реализацията на инвестиционното предложение, не предполагат отделяне на вредности и изпарения в работната и околната среда, опасни за човешкото здраве. При реализация на инвестиционното предложение, не се очаква генериране на опасни химични вещества на площадката на обекта. 

  По отношение на трудовия риск, опасности съществуват, както при всяка строително монтажна дейност – необходимо е стриктно спазване на технологичната дисциплина. На обекта са осигурени необходимите санитарно-битови условия за пребиваване на персонала, за почивка, за изпълняване на дежурства и лична хигиена. Рискови работни места съществуват при упражняването на всяка строително монтажна дейност, при наличие на немарливост от страна на обслужващия персонал, при неспазване на инструкциите за безопасност, хигиена на труда и пожарна безопасност (БХТПБ), при неподдържане в изправност на техническите съоръжения и т.н. Здравен риск за работещите по време на строителството, по отношение на замърсяването на околната среда с вредни вещества, шум, вибрации и др. излъчвания, съществува в границите на нормалния трудов риск. При спазване на всички нормативи и инструкции за БХТПБ при строителство, ще бъдат сведени до минимум аварийните, съответно рискови ситуации. При изпълнение на мерките за предотвратяване на възможни опасности за работещите в обекта, ще се гарантират безопасни и здравословни условия за труд.
2. Местоположение на площадката, включително необходима площ за временни дейности по време на строителството.

    Клетка №2 от Регионален център за управление на отпадъци от общините Плевен, Долна Митрополия, Долни Дъбник, Пордим, Искър и Гулянци ще се изгради в ПИ с идентификатор 53583.57.259 в землището на с. Опанец и ПИ с идентификатор 06999.41.5 в землището на с. Буковлък, Община Плевен, в непосредствена близост до Клетка №1, която се експлоатира в момента и подлежи на закриване. Най-близко разположените населени места са с. Буковлък на 1.2 km и с. Опанец на 1,5 km. 
3. Описание на основните процеси (по проспектни данни), капацитет, включително на съоръженията, в които се очаква да са налични опасни вещества от приложение № 3 към ЗООС.
Зоната, в която ще бъде разположена клетката е сравнително равнинна територия със саморасла растителност, като на север има мрежеста ограда стабилизирана на пилони. На изток терена е с по-високи коти спрямо преобладаващата територия. На юг петното е ограничено от път с асфалтобетон и профил с тротоар и канавка. На запад границата е клетка 1, като по цялата ѝ  дължина е изградена канавка. В северната централна част се наблюдава труднодостъпна зона с дълбоки ями и относително заблатяване поради безоточността.

              Разположението на Клетка 2 е проектирано по такъв начин, че да се осигури техническа възможност за включване на инфилтрата към съществуващия ретензионния резервоар, както и възможност за свързването на газоотвеждащата ѝ инсталация със съществуващ  факел за изгаряне на биогаз. При оформянето на проектна основа на Клетка 2 са постигнати минималните параметри от площ 43 795 m2 и обем 956 805.74 m3.

Вертикалната планировка 

С вертикалната планировка се оформя тялото на сметището така, че да поеме проектните обеми отпадъци.

Преди да започнат изкопните работи трябва да се приложат напречните профили през депото. На тях са посочени местата на охранителните канавки, граници и коти на дигите, котите на дъното на изкопа и в крайният му вид с положен дренаж за инфилтрат.


За извършване на изкопните работи са необходими  следните машини:

· еднокошов багер с права лопата; 

· самосвали за извозване на изкопаните земни маси;
· Булдозер за разстилане, валиране и оформяне на проектния профил.

Разриването и уплътняването става с два броя булдозери. Техният ход напред и назад трябва да бъде не по-малко от 4 пъти по едно и също трасе.
Тeхническа рекултивация.

Проектирана е рекултивационната повърхнина за Клетка 2.
Рекултивацията на клетката има за цел максимално да ограничи неблагоприятното въздействие върху околната среда на натрупаните отпадъци след приключване на експлоатацията им. С предвидените рекултивационни мероприятия се цели  намаляване количеството на отделящия се инфилтрат и подобряване ландшафта на района.

С предвидените рекултивационни мероприятия на клетките ще се осигури:

· Опазване на атмосферния въздух и повърхностните води от замърсяване;
· Защита от проникването на повърхностни води в отпадъчното тяло на депото;
· Прекратяване на разпрашаването на леките фракции отпадъци;
· Вписване в релефа на околния терен на тялото на отпадъците;
· Създаване на условия за контрол(мониторинг) на процесите протичащи в тялото на депото и въздействието му върху околната среда. 

Рекултвацията ще протече в следната последователност:

· вертикална планировка;
· техническа рекултивация;
· биологична рекултивация.
Предвижда се рекултивацията да се извърши на един етап и  ще бъде запечатана след достигане до проектните коти на  депонираните отпадъци.

С техническата рекултивация се оформя горния изолиращ екран, който трябва да отговаря на Наредба 6/2013 г. и Наредба №26 от 1996 г.

Горният изолиращ екран се състои от следните елементи:

· Газов дренаж;


· Запечатващ пласт;

· Дренажна система за атмосферни води;

· Рекултивиращ пласт.

Вертикалната планировка е неразделна част от техническата рекултивация на депото. Съгласно графичните приложения на проекта и в съответствие на Наредба 6/2013 на МОСВ, във вертикалната планировка и технологичния проект са дадени надлъжни и напречни профили, съгласно които ще се оформи тялото на депото за рекултивация.

Биологична рекултивация

Биологичната рекултивация е разработена на основание Наредба №26 от 1996 г. за рекултивация на нарушени терени, подобряване на слабопродуктивни земи, отнемане и оползотворяване на хумусния пласт (обн. ДВ, бр. 89 от 1996 г., изм. и доп. бр. 30 от 2002 г.). 

Биологичната рекултивация се извършва след приключване на техническата и включва комплекс от агротехнически и агрохимически мероприятия за създаване на условия за затревяване. Предвид местоположението  на старото сметище се предвижда то да бъде рекултивирано за неземеделски нужди.

Управление на биогаз 

Инсталацията за изгаряне на биогаз ще се монтира непосредствено до Клетка 1, съгласно проекта за рекутливация на Клетка 1, за да не се допускат емисии от биогаз в атмосферата. За тази цел към текущия проект за Клетка 2 ще се изгради газов дренаж в най-високата и част за улавяне на евентуалните газови емисии. 

Поради относително неголямото количество отпадъци, които са депонирани на регионалното депо в Плевен, не следва да се очаква производство на газ в количество, което да си заслужава оползотворяване.

Необходимо е да се вземат мерки за недопускане на замърсяване на атмосферата с газови емисии. За тази цел в настоящия проект ще бъдат изградени газови кладенци за Клетка 2  – показани на съответния чертеж и детайли и съответно включени към предвидена за изграждане система за обезвреждане на биогаз, към проекта за рекултивация на Клетка 1.

      Газов кладенец


Изграждането на газовите  кладенци започва след достигане на първия експлоатационен хоризонт. Точното им местоположението е показано в чертежите в част ''Управление на биогаза'' със своите координати (X и У).

Газовия кладенец се изгражда чрез полагане на габиони с размери 100/100/100 см запълнени с чакъл с фракция 100/150 мм, започващи с бетонна плоча с размери 100/100/100 см с подложка от промит пясък върху слоя покриващи почви над първия работен хоризонт. В габионите се вгражда газосъбирателна перфорирана 2/3  тръба DN 315мм HDPE с дължина 250 см, като снаждането по височина трябва да става, така че снадката да е във вътрешността на последващия габион. В площния газов дренаж се поставят хоризонталните събирателни тръби ф90 – по 4бр. радиално разположени - за газ, които се свързват с вертикална тръба чрез фланшови съединения. Събирателните тръби се изпълняват с възходящ наклон към вертикалния газов кладенец.

Завършването на газовия кладенец се изпълнява с техническата рекултивация на депото, т.е. Изпълнителят на окончателната рекултивация на съответната клетка ще изпълни и завършването на газовия кладенец.

 Инфилтрираните води от сметището

Системата за третиране на инфилтрата изградена на I етап при Клетка 1 има за цел да приеме тези води от дренажната система на Клетка 2 и да ги изпрати в тялото на депонираните отпадъци за тяхното оросяване по време на експлоатацията на депото.

Системата включва следните съоръжения:

· изпълнен ретензионен басейн – има за цел да акумулира отпадъчните води, филтрирани през депото при интензивни валежи. В него се заустват технологичните отпадъчни води от стопанския двор и инфилтрата от съществуващото депо след неговата рекултивация. Водите в ретензионния басейн, предвид голямата площ на водното огледало, имат възможност да намалят своя обем вследствие на изпарението им;

· изпълнена помпена шахта (ПШ) - служи за препомпване на инфилтрата от ретензионния басейн директно в оросителната система на депото;

· напорни тръбопроводи - служат за осигуряването на ефективна рециркулация на инфилтрата от депото по време на експлоатацията;

· оросителната система - служи за оросяване с инфилтрат на тялото на регионалното депо по време на депониране, като по дигите между клетките ще бъдат пуснати два клона за по-удобно разпръскване;

С настоящия проект се предвижда изграждане на дренажна система по дъното на Клетка 2 и включването и към съществуващата система за третиране на инфилтрата на регионалната система.
Система за наблюдение и мониторинг

В Регионалния център има изградена система за мониторинг на депото съгласно Наредба №6 от 2013 г, която включва следните наблюдавани елементи:

1. Входящ (приемателен) контрол на отпадъците;
2. Мониторинг за радиоактивност на отпадъците;
3. Метеорологични данни;
4. Мониторинг на инфилтрата от тялото на депото;
5. Мониторинг на повърхностните води;
6. Мониторинг на подземните води;
7. Мониторинг на газовите емисии от тялото на депото;
8. Мониторинг за състояние на тялото на депото (топографията на депото);
9. Мониторинг за почвите.
За контрола на подземните води са изградени 2 бр. контролни кладенци: в най – ниската част на сметището и в най-високата част, но извън замърсения с отпадъци терен. Провеждането на мониторинг на подземните води става по време на извършване на рекултивацията и след окончателното рекултивиране на цялото сметище. Пробовземанията се правят на всеки 6 месеца. Извършва се мониторинг и на състоянието на рекултивираното сметище. Това трябва става ежегодно като се отчитат настъпилите промени: степен на слягане, поява на пукнатини и свличания.

С настоящия проект се предвижда да се изградят 4 бр. нивелачни репери при рекултивацията на Клетка 2.
4. Схема на нова или промяна на съществуваща пътна инфраструктура.
             Настоящото инвестиционно предложение не е свързано с изграждането на нова или промяна на съществуваща пътна инфраструктура.
5. Програма за дейностите, включително за строителство, експлоатация и фазите на закриване, възстановяване и последващо използване.
Строителството на съоръженията от етап 1 на регионалния център е изпълнено. Клетка 2 ще бъде рекултивирана след запълването ѝ, съобразно изготвен проект за рекултивация. Предвижда се възстановяване характеристиките на терена като земеделска земя.
6.  Предлагани методи за строителство.
           За изграждането на Клетка 2 ще се извършат следните видове строително-монтажни работи (СМР):

· Земни работи

· Почистване на строителната площадка;
· Изкоп на земни и скални маси; 

· маркиране на мястото, където ще бъдат изпълнявани земните работи;
· изкоп на земни маси, товарене, транспорт и стоварване на проектираното депо, насип или яма, за която има разрешение в рамките на строителната площадка;
· изравняване и довършване на леглото на депото, както и на склоновете след изкопните работи;
· геодезически замервания по профила на изкопа, съгласно проекта.

· Насип на земни маси;
· маркиране на мястото за насип;
· уплътняване на мястото за насип;
· доставка на земните маси за насип в съответствие с чертежите; 

· полагане на земните маси в последователни слоеве и уплътняване; 

· доставка и транспорт до строителната площадка на вода за уплътняване;
· изпълнение на стъпала за присъединяване;
· проверка на качеството на насипа.

· Изграждане на долен изолационен екран.
В съответствие с Наредба № 6 за изискванията за изграждане и експлоатация на депа за отпадъци, долната облицовка, заедно с геоложката основа, следва да служи като надеждна геотехническа бариера срещу въздействие на отпадъците върху земната основа и подземните води  и  да  осигурява  цялостна  стабилност  на  депото.
Слоевете и дейностите за екранирането на Клетка 2 са:

· Подготовка на земното легло – уплътнена глина;
· Бентонитова хидроизолация (GCL's) - бентонитова хидроизолация със съдържание на бентонит по - голямо или равно на 4.5 kg/m поставен между два пласта геотекстил;
· Геосинтетичен екран – полимерна мембрана;
· двустранно структурирано фолио от полиетилен с висока плътност (HDPE) с дебелина 2,0 мм – по скатовете;
· гладко от двете страни фолио от полиетилен с висока плътност (HDPE) с дебелина 2,0 мм – по дъното.
· Защитен пласт Геотекстил - Геотекстилът, използван за механична защита на геомембраната, трябва да бъде иглонабит, а не тъкан, изработен от 100% полипропиленови влакна и според техническата спецификация. Минималното тегло на геотекстила следва да е 700gr/m2;
· Дренажен слой за инфилтрат – Дренажният слой се изпълнява от чакъл и е с дебелина 50 cм по дъното на Клетка 2. Материалите, използвани за дренажния слой включват чакъл с размер, позволяващ свободно дрениране, без съдържание на глина или тиня. Съдържанието на органични материали (СаСО3) трябва да  е  по-малко  от  10%.  Не  се  допуска  използването  на  трошен  материал  или  камъни. Коефициентът на пропускливост на дренажния материал следва да бъде по-голям от 10 -3 m /s. Разпределението на зърнометрията трябва да бъде 16 до 32 мм, а максималната големина на зърната - 32 мм;
· Дренажен слой за инфилтрат по откосите на Клетка 2 се изпълнява от дренажен геокомпозит с твърда сърцевина и защитен с геоклетъчна система запълнена с 10 см промита баластра;
· Геоклетъчната система  h = 10см с ромбоидна форма запълнена с промита баластра. 
7. Доказване на необходимостта от инвестиционното предложение.
              Основните мотиви за реализация на настоящото инвестиционно предложение са свързани с това, че капацитетът на Клетка 1 на депото е изчерпан, което налага изграждането на Клетка 2.

8. План, карти и снимки, показващи границите на инвестиционното предложение, даващи информация за физическите, природните и антропогенните характеристики, както и за разположените в близост елементи от Националната екологична мрежа и най-близко разположените обекти, подлежащи на здравна защита, и отстоянията до тях.
          Обекти подлежащи на здравна защита по смисъла на § 1, т.3 от Допълнителните разпоредби на Наредбата за условията и реда за извършване на оценка на въздействието върху околната среда са жилищните сгради, лечебни заведения, училища, детски градини и ясли, висши учебни заведения, спортни обекти, обекти за временно настаняване, места за отдих и развлечения, както и обекти за производство на храни, стокови борси и тържища за храни. В близост до имота, предвиден за реализация на инвестиционното предложение не се намират „обекти подлежащи на здравна защита“ по смисъла на § 1, т.3 от Допълнителните разпоредби на Наредбата за условията и реда за извършване на оценка на въздействието върху околната среда. 

Отстояние до жилищни сгради

9. Съществуващо земеползване по границите на площадката или трасето на инвестиционното предложение.
               Клетка №2 от Регионален център за управление на отпадъци от общините Плевен, Долна Митрополия, Долни Дъбник, Пордим, Искър и Гулянци ще се изгради в ПИ с идентификатор 53583.57.259 в землището на с. Опанец и ПИ с идентификатор 06999.41.5 в землището на с. Буковлък, Община Плевен. Имотите са с начин на трайно ползване „Депо за битови отпадъци (сметище)“. Съседните терени на депото са с начин на трайно ползване земеделски земи - ниви, лозе и горски територии.

10. Чувствителни територии, в т.ч. чувствителни зони, уязвими зони, защитени зони, санитарно-охранителни зони около водоизточниците и съоръженията за питейно-битово водоснабдяване и около водоизточниците на минерални води, използвани за лечебни, профилактични, питейни и хигиенни нужди и др.; Национална екологична мрежа.
Чувствителни зони

Понятието „чувствителна зона“ е термин от Директива 91/271/ЕЕС и характеризира водоприемник, който се намира или има риск да достигне състояние на еутрофикация – обогатяване с биогенни елементи – азот и фосфор. Това състояние е свързано с ускорен растеж на водосрасли и по-висши растителни видове, в резултат на което настъпва нежелано нарушаване на баланса на присъстващите във водите организми и влошаване на качеството на водите. 

В България чувствителните зони са определени със Заповед с № РД 970/28.07.2003г. на Министъра на околната среда и водите, съгласно която р. Дунав, Черно море и техните водосборни басейни, както и части от реките Струма, Арда, Марица и Тунджа са определени като чувствителни зони.

Поземлени имоти с идентификатор 53583.57.259 в землището на с. Опанец и с идентификатор № 06999.41.5 с. Буковлък не засягат поречия, определени като чувствителни зони, съгласно Заповед №РД 970/ 28.07.2003г. на Министъра на околната среда и водите. Реализацията на инвестиционното предложение за изграждане на компостираща инсталация „затворен тип“, не е свързано със заустване на отпадъчни води или водоползване от повърхностни водни обекти. Инвестиционното предложение не предвижда дейности, които да повлияят или да окаже допълнително въздействие върху чувствителните зони в България.
Нитратно уязвими зони

Съгласно разпоредбите на Директива 91/676/ЕЕС, транспонирани в Наредба № 2 от 13 септември 2007 г. за опазване на водите от замърсяване с нитрати от земеделски източници, за уязвими зони се обявяват териториите, определени за защита на повърхностните и подземните водни тела от замърсяване на водите, причинено или предизвикано от нитрати от земеделски източници. Със заповед на Министъра на околната среда и водите се определят:

•
водите, които са замърсени и водите, които са застрашени от замърсяване (съдържание на нитрати с концентрация по-голяма от 50 mg/l), отчитайки физикохимичните и природните характеристики на водите и почвите;

•
уязвими зони - тези райони в страната, в които чрез просмукване или оттичане, водите се замърсяват или могат да бъдат замърсени с нитрати от земеделски източници и които допринасят за замърсяването.

Уязвимите зони се определят съгласно изискванията на Наредба № 2 от 13 септември 2007г. за опазване на водите от замърсяване с нитрати от земеделски източници. С Наредбата са регламентирани условията и изискванията за предотвратяване и намаляване на замърсяването на водите с нитрати от земеделски източници. Тези зони са особено важни за Дунавския район, с оглед защита на подземните води и съхраняването им като стратегически ресурс за поколенията. 

Водите, които са замърсени или са застрашени от замърсяване с нитрати от земеделски източници и уязвимите зони, в които водите се замърсяват с нитрати от земеделски източници, са определени със Заповед № РД-660/28.08.2019 г. на министъра на околната среда и водите. В приложения към заповедта са определени водните тела, които са замърсени или са застрашени от замърсяване с нитрати от земеделски източници, териториите на общините или части от тях в обхвата на уязвимата зона. 

Имотите, предвиден за реализация на инвестиционното предложение не засягат чувствителни зони. Реализацията на инвестиционно предложение не е свързано с извършване на дейности, като заустване на отпадъчни води или водоползване от повърхностни водни обекти. Инвестиционното предложение не предвижда дейности, които могат да повлияят или да окажат допълнително въздействие върху уязвимите зони в България.
               Имотът, в който ще се реализира инвестиционното предложение не попада в границите на елементи от НЕМ – защитени територии и защитени зони. Най - близка до площадката на Регионалния център Природна Забележителност “Опански баир”( Заповед № 1422 /24.06.69 г. на МГГП, ДВ бр.79/1969; площ - 53 ха) отстои на 1500 м западно от границата на обекта.
11. Други дейности, свързани с инвестиционното предложение (например добив на строителни материали, нов водопровод, добив или пренасяне на енергия, жилищно строителство).
Реализацията на инвестиционното предложение не е свързана с дейности по добив на строителни материали, нов водопровод, добив или пренасяне на енергия, както и жилищно строителство.
               12. Необходимост от други разрешителни, свързани с инвестиционното предложение.
Експлоатацията на Клетка 2 става въз основа на действащо, изменено и допълнено Комплексно разрешително. С цел реализацията на инвестиционното предложение, обект на настоящата преценка необходимостта от ОВОС, е необходимо да бъдат получени съответните разрешителни документи по реда на Закона за устройство на територията, в т.ч. Разрешение за строеж и Разрешение за ползване или Удостоверение за въвеждане в експлоатация.     
III. Местоположение на инвестиционното предложение, което може да окаже отрицателно въздействие върху нестабилните екологични характеристики на географските райони, поради което тези характеристики трябва да се вземат под внимание, и по-конкретно:

1. съществуващо и одобрено земеползване;

             Клетка 2 е разположена в поземлен имот 53583.57.259 в землището на с. Опанец и в поземлен имот 06999.41.5, с Буковлък, м. „Обръка“. Двата имота са с начин на трайно ползване „Депо за битови отпадъци (сметище)“.

2. мочурища, крайречни области, речни устия;

              С реализацията на инвестиционното предложение няма да бъдат пресичани и засягани реки, техните крайречни области и мочурища. Инвестиционното предложение не засяга мочурища, речни и крайречни области и не се очаква да окаже отрицателни въздействия върху тях.
3. крайбрежни зони и морска околна среда;
              В близост до имота, предмет на инвестиционно намерение няма крайбрежни зони, както и води предназначени за къпане.

4. планински и горски райони;
              Реализацията на инвестиционното предложение не засяга планински и горски територии.

5. защитени със закон територии;
              Площадката, предвидена за реализация на инвестиционното предложение не попада в границите на защитени територии по смисъла на Закона за защитените територии (ЗЗТ) в т.ч. национални паркове, природни паркове, биосферни резервати, резервати, поддържани резервати, природни забележителности, защитени местности.

6. засегнати елементи от Националната екологична мрежа;
               Имотите, в който ще се реализира инвестиционното предложение не попадат в границите на елементи от националната екологична мрежа – защитени територии и защитени зони.

7. ландшафт и обекти с историческа, културна или археологическа стойност;
               Инвестиционното предложение не засяга ландшафта, както и обекти с историческа, културна и/или археологическа стойност. Инвестиционното намерение ще се реализира само в границите на предвидения терен, без да са необходими и да се засягат допълнителни съседни площи и ландшафт.

8. територии и/или зони и обекти със специфичен санитарен статут или подлежащи на здравна защита.
               Инвестиционното предложение не се намира в близост до територии, зони и обекти със специфичен санитарен статут и не следва да окаже въздействие върху тях. Площадката, предвидена за реализация на инвестиционното предложение не се намира в близост до обекти подлежащи на здравна защита, съгласно определението към т. 3 на § 1. от Допълнителните разпоредби на Наредбата за условията и реда за извършване на ОВОС.

IV. Тип и характеристики на потенциалното въздействие върху околната среда, като се вземат предвид вероятните значителни последици за околната среда вследствие на реализацията на инвестиционното предложение:

1. Въздействие върху населението и човешкото здраве, материалните активи, културното наследство, въздуха, водата, почвата, земните недра, ландшафта, климата, биологичното разнообразие и неговите елементи и защитените територии.
Население и човешко здраве, материални активи

Здравен риск от реализацията на инвестиционното предложение съществува в границите на нормалния риск, както при всяка друга дейност. Очакват се следните временни и краткотрайни въздействия върху здравето на работещите:

- наднормен шум. Най-голямо значение за работниците има шумовото натоварване, но са предвидени съответните мерки за намаляването му върху работната среда. Работниците задължително трябва да преминат на първичен инструктаж за запознаване със специфичните условия и на периодични инструктажи за запознаването им с изменените условия.

-
 вибрации, работа на открито с непостоянен микроклимат, замърсяване на въздуха с прахови частици и ауспусови газове от бензинови и дизелови двигатели;

-
 физическо натоварване и опасност от трудови злополуки, свързани с използването на тежки машини;

-
 риск от изгаряния, падания, травми и злополуки при неспазване изискванията за безопасни и здравословни условия на труд при СМР.
Изброените неблагоприятни ефекти ще се отнасят до работещите в наетите от възложителя фирми, в т.ч. и изпълняващи специализирани строително-монтажни работи. Същите ще имат временен характер, като рискът се оценява като нисък до приемлив. Използването на лични предпазни средства (антифони, противопрахови маски, каски, работно облекло и обувки), изграждане на физиологични режими на труд и почивка, създаване и спазване на специфични правила за ръчна работа с тежести и товари, ще доведе до намаляване на риска.

За населението въздействията ще са без практически неблагоприятни здравни ефекти. 
Спазването на конструктивните и технологичните изисквания, минимизиране до приемливи нива на травматичния риск. По време на експлоатация, условията на труд ще бъдат съобразени с нормативните изисквания за провеждане на периодично обучение и инструктаж на работниците и служителите по правилата за осигуряване на здравословни и безопасни условия на труд.

Културно наследство
Клетка 2 и дейностите, заложени в инвестиционното предложение, не предполагат отрицателни въздействия върху паметници на културата и историческото наследство, поради тяхната липса в близост до терена.
Въздух

           По време реализацията на инвестиционното предложение не се очаква отрицателно въздействие върху атмосферния въздух. През време на експлоатацията на обекта не съществуват източници за замърсяване на атмосферния въздух. При спазване на технологичните условия при строителството и експлоатацията на обекта, не се очаква замърсяване на въздуха в района.
Въздействия върху климата

             Мащабите и предвидените дейности с реализацията на инвестиционното предложение не предполагат изменение на климата в района. Реализацията на инвестиционното предложение няма да окаже въздействие върху климата. Въздействията се оценяват като „нулеви“.

2. Въздействие върху елементи от Националната екологична мрежа, включително на разположените в близост до инвестиционното предложение.
Съгласно информация предоставена в т. III, 6 от настоящата информация, в поземлените имоти с начин на трайно ползване „Депо за битови отпадъци (сметище)“, не засягат защитени територии и зони, част от националната екологична мрежа и не се очаква дейностите в имота да окажат въздействия върху най-близко разположените такива.

3. Очакваните последици, произтичащи от уязвимостта на инвестиционното предложение от риск от големи аварии и/или бедствия.
Обектът не попада в обхвата на чл. 103 на Глава седма от ЗООС като предприятие с висок или нисък рисков потенциал. В близост до имота, предвиден за реализация на инвестиционното предложение не са разположени предприятия и/или съоръжения с нисък и висок рисков потенциал. По своята същност инвестиционното предложение не е свързано с риск от настъпването на аварии и инциденти.

4. Вид и естество на въздействието (пряко, непряко, вторично, кумулативно, краткотрайно, средно- и дълготрайно, постоянно и временно, положително и отрицателно).
При реализацията на инвестиционното предложение не се очаква отрицателно въздействие върху живота и здравето на хората, тъй като дейностите ще се извършват при спазване на нормативните изисквания. Въздействието ще бъде локално, ограничено в границите на площадката, пряко и краткотрайно, без отрицателен кумулативен ефект.
5. Степен и пространствен обхват на въздействието - географски район; засегнато население; населени места (наименование, вид - град, село, курортно селище, брой на населението, което е вероятно да бъде засегнато, и др.).
Засегнати кметства от дейността на инсталацията са селата Буковлък и Опанец. Няма да има пряко засегнато население, тъй технологичната зона на площадката се намира на повече от 1000 м от най-близките жилищни сгради, а здравния риск за работещите и пребиваващите в близост до площадката не е значителен, поради съществуващата организация и мерки за трудова и аварийна безопасност. Обхватът на въздействие е много малък, в рамките на площадката.

6. Вероятност, интензивност, комплексност на въздействието.
              Вероятността от настъпване на въздействия при реализация на инвестиционното предложение, при спазване на технологичните процеси, правила за безопасна работа, нормативните изисквания за безопасни условия на труд и наличието на квалифициран персонал, се оценяват като малко вероятни.

               Дейностите на площадката няма да бъдат свързани с изменения на компонентите на околната среда и отрицателно влияние върху човешкото здраве. Като цяло въздействията по време на експлоатация на обекта се очаква да бъдат с ниска интензивност и комплексност. 

                Въздействията по време на експлоатация могат да се определят като локални и ограничени за района на площадката, незначителни и обратими. Продължителността им по време на експлоатацията ще е ежедневна и краткотрайна в рамките на работния ден.
7. Очакваното настъпване, продължителността, честотата и обратимостта на въздействието.
Вероятността от поява на отрицателните въздействия върху околната среда се оценява на ниска, с незначителна интензивност и без комплексност. Въздействието се оценява като дългосрочно, периодично, обратимо.

8. Комбинирането с въздействия на други съществуващи и/или одобрени инвестиционни предложения.

              Промишлени и търговски обекти, намиращи се в непосредствена близост до Регионалното депо, при които е възможно да се постигне комбинирано въздействие от дейността, която развиват не са налични. Не са известни други съществуващи и/или одобрени инвестиционни предложения, чрез които ще се постигне кумулативен ефект.
9. Възможността за ефективно намаляване на въздействията.
              Предвид естеството на инвестиционното намерение и съгласно направената оценка в , въздействията могат да се определят като слаби и незначителни, в резултат на което не са необходими допълнителни мерки и възможности за намаляване на въздействията.

Разгледани са мерки за намаляване на отрицателните въздействия върху околната среда, описани в т. 11 по-долу. Същите ще се прилагат във всички нива на реализация на инвестиционното предложени – проектиране, строителство/СМР и експлоатация.
10. Трансграничен характер на въздействието.
               Не се очаква трансгранично въздействие от реализацията на инвестиционното предложение.
11. Мерки, които е необходимо да се включат в инвестиционното предложение, свързани с избягване, предотвратяване, намаляване или компенсиране на предполагаемите значителни отрицателни въздействия върху околната среда и човешкото здраве.
             За недопускане на отрицателни въздействия върху околната среда при реализация на инвестиционното предложение ще бъдат спазени всички санитарно - хигиенни и противопожарни изисквания. В процеса на експлоатация на обекта, ще бъдат осигурени здравословни и безопасни условия на труд на служителите.


Всички процеси по експлоатация на обекта ще се извършват съгласно нормите за безопасност на труда и нормите за опазване на околната среда и съгласно условията на Комплексното разрешително.
V. Обществен интерес към инвестиционното предложение.

               Съгласно изискванията на чл. 4, ал. 2 от Наредбата за условията и реда за извършване на оценка на въздействието върху околната среда, Община Плевен  е информирала засегнатата общественост. Публикувана е обява и уведомление за инвестиционното намерение на интернет - страницата на Община Плевен на 02.12.2025 г. Срещу инвестиционното предложение не са постъпили жалби и възражения към момента на подаване на настоящата информация.

